Apofeniya
Apofeniya — əlaqəsi olmayan şeylər arasında mənalı əlaqələri dərk etmək meyli. Termin psixiatr Klaus Konrad tərəfindən 1958-ci ildə şizofreniyanın başlanğıc mərhələləri haqqında nəşrində işlənmişdir. O, bunu "anormal mənalılığın spesifik hissi ilə [müşayət olunan] əlaqələrin motivsiz şəkildə görülməsi" olaraq təyin etmişdir. Konrad reallıqdan kənar düşüncənin ilkin mərhələlərini hallüsinasiyalardan fərqli olaraq faktiki duyğu qavrayışlarının özünə istinad edən həddən artıq şərhləri kimi təsvir etmişdir.